**МОТИВИ**

**по проекта на Наредба за изменение и допълнение на Наредба № 1 от 16 април 2007 г. за обследване на аварии в строителството (обн. ДВ, бр.36 от 4 май 2007 г., изм. и доп. ДВ, бр.28 от 28 март 2014 г.)**

Основният мотив за изготвяне на проект на Наредба за изменение и допълнение на Наредба № 1 от 16 април 2007 г. за обследване на аварии в строителството е актуализиране, усъвършенстване и прецизиране на действащите разпоредби на Наредбата.

Основната част от измененията и допълненията са с цел привеждане на Наредба № 1/2007 г. в съответствие с измененията и допълненията на Закона за устройство на територията /ЗУТ/, обн. ДВ, бр. 101 от 22 декември 2015 г., в сила от 26 декември 2015г., като в тази връзка са предложените изменения и допълнения в действащите разпоредби на чл.8, ал.6, чл.9, ал.1, т.3 и т.4 и на приложение № 3 към чл.10, ал.1 от Наредбата.

Останалата част от измененията и допълненията са с цел усъвършенстване и прецизиране на Наредба № 1/2007 г., като в тази връзка са предложените изменения и допълнения в действащите разпоредби на чл.6 и на приложение № 2 към чл.8, ал.1 от Наредбата.

Предложените с проекта изменения и допълнения на Наредба № 1/2007 г. са съобразени с настъпилите промени в нормативната уредба, свързана с изискванията към влаганите в строежите строителни продукти, определени със Закона за техническите изисквания към продуктите, и са в пълно съответствие с измененията и допълненията на ЗУТ, обн. ДВ, бр. 101 от 22 декември 2015 г.